For at skyde kampen igang sælger Star Tour 5000 af deres bedste rejser til halv pris - og kun til jyske kunder. Derudover er 90 % af samtlige rejser ud af Jylland i sommer 2008 nedsat med gennemsnitligt 500 kr. pr. rejse - eller i alt 10 millioner kroner. I dag står Star Tour for hver femte rejse købt i Jylland, mens de står for hver fjerde i København. Firmaet ønsker at have samme markedsandel på fastlandet som i hovedstaden. - Vi sætter alle sejl til for at vise de jyske kunder, hvad vi står for, sådan at de vælger os, når de skal på ferie i fremtiden, siger salgsdirektør Stig Elling i en pressemeddelelse.

Referat:
Star Tour vil erobre det jyske rejsemarked.